Annelien se kombuis: Tuisgemaakte rotiTuisgemaakte roti (Foto: Skermgreep uit video) “ŉ Vraag wat dikwels op die Boerekos met ’n twist-kookgroep op Facebook gevra word is: Hoe maak ek wraps, roti’s, paratha en selfs tortillas. Met hierdie resep en meegaande video glo ek sal die vrae rondom die maak van die immergewilde roti opgelos wees,” sê Annelien Pienaar, voedselwetenskaplike en skrywer van die bekende resepteboek en blog Boerekos met ŉ twist. Wat is die verskil tussen roti en paratha? Roti en paratha word met dieselfde resep gemaak, maar die verskil kom in by die lagies wat ingerol word met die hulp van gesmelte botter of ghee (verhelderde botter). In die video sal jy sien daar word verskeie opsies gegee hoe die deeg gevorm word met ŉ verskeidenheid toestelle. Vir roti word die deeg net een maal uitgerol en dadelik in ŉ pan tot gaar gebraai. Vir paratha word die deeg gerol, met botter bestryk en dan in ’n keël opgerol en weer plat gedruk. Hierdie deeg rus vir tien minute en word dan finaal in ’n sirkel gerol en dan in ŉ pan gebraai. Hoeveelheid: 8 roti’s = 4 porsies Bestanddele Metode Roti: Vorm deeg in ’n sirkel van 3 mm dik, soos gesien in die video en rol net een maal uit. Hou eenkant. (Foto: Pixabay) Paratha: Vorm deeg in ’n sirkel van 3 mm dik soos gesien in die video. Sny die deeg op een sy tot in die middel van die sirkel. Smeer met gesmelte botter en rol dan op soos ’n keël. Druk die keël se onderkant toe en laat regop staan. Druk die punt van die keël met die palm van jou hand plat. Voltooi al agt keëls en begin dan weer om die eerste een uit te rol en braai soos jy rol. Wenk: Hierdie gaar deeg vries baie goed. Besoek Annelien Pienaar se webtuiste en Facebook-blad. Vul jou besonderhede hier in om die resep in PDF-formaat te ontvang.